CELEX: 32009R0205
Language: sk
Date: 2009-03-16 00:00:00
Title: Nariadenie Komisie (ES) č. 205/2009 zo 16. marca 2009 , ktorým sa schvaľujú malé zmeny a doplnenia špecifikácie názvu zaradeného do registra chránených označení pôvodu a chránených zemepisných označení [Riso Nano Vialone Veronese (IGP)]

17.3.2009   
            
            
               SK
            
            
               Úradný vestník Európskej únie
            
            
               L 71/15
            
         
      NARIADENIE KOMISIE (ES) č. 205/2009
   zo 16. marca 2009,
   ktorým sa schvaľujú malé zmeny a doplnenia špecifikácie názvu zaradeného do registra chránených označení pôvodu a chránených zemepisných označení [Riso Nano Vialone Veronese (IGP)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 9 ods. 2 druhú vetu,
   keďže:
   
               (1)
            
            
               V súlade s článkom 9 ods. 1 prvým pododsekom nariadenia (ES) č. 510/2006 a s článkom 17 ods. 2 uvedeného nariadenia Komisia preskúmala žiadosť Talianska o schválenie zmeny a doplnenia prvkov špecifikácie chráneného zemepisného označenia „Riso Nano Vialone Veronese“ registrovaného nariadením Komisie (ES) č. 1107/96 (2) zmeneným a doplneným nariadením Komisie (ES) č. 1263/96 (3).
            
         
               (2)
            
            
               Cieľom danej žiadosti je upraviť špecifikáciu v časti venovanej opisu výrobku. Prvou zmenou a doplnením je, že sa musí použiť osivo odrody Vialone Nano. Druhá zmena a doplnenie sa týka biometrických charakteristík ryžových zŕn a určujú sa minimálne alebo maximálne hodnoty namiesto priemerných hodnôt, ktoré sa uvádzali doteraz. Tretia zmena a doplnenie sa týka fyzikálno-chemických parametrov (amylózy, želatínovania, konzistencie, viskozity).
            
         
               (3)
            
            
               Komisia preskúmala uvedené zmeny a doplnenia a dospela k záveru, že sú opodstatnené. Keďže zmeny a doplnenia sú v zmysle článku 9 nariadenia Komisie (ES) č. 510/2006 malé, Komisia ich môže schváliť bez použitia postupu opísaného v článkoch 5, 6 a 7 uvedeného nariadenia,
            
         PRIJALA TOTO NARIADENIE:
   Článok 1
   Špecifikácia chráneného zemepisného označenia „Riso Nano Vialone Veronese“ sa mení a dopĺňa v súlade s prílohou I k tomuto nariadeniu.
   Článok 2
   Konsolidovaná verzia prehľadu s hlavnými prvkami špecifikácie sa uvádza v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. marca 2009
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. ES L 148, 21.6.1996, s. 1.
   
      (3)  Ú. v. ES L 163, 2.7.1996, s. 19.
   
      PRÍLOHA I
      Schvaľujú sa tieto zmeny a doplnenia špecifikácie chráneného zemepisného označenia „Riso Nano Vialone Veronese“:
      
         „Opis výrobku“:
      
      
                  1.
               
               
                  V článku 4 ods. 5:
                  
                              
                                 namiesto:
                           
                           
                              
                                 „Použité osivá nesmú byť infikované kryptogamnými parazitmi ako: pircularia oryzæ, fusarium monoliforme a drechslera oryzæ. Osivo musí mať osvedčenie vydané ENSE.“
                              
                           
                        
                              
                                 má byť:
                           
                           
                              
                                 „Použité osivo musí byť odrody Vialone Nano s osvedčením ENSE.“
                              
                           
                        
            
                  2.
               
               
                  V článku 6 ods. 1, pokiaľ ide o biometrické charakteristiky zrna:
                  
                              
                                 namiesto:
                           
                           
                              
                                 
                                             „dĺžka
                                          
                                          
                                             :
                                          
                                          
                                             5,7 mm,
                                          
                                       
                                             šírka
                                          
                                          
                                             :
                                          
                                          
                                             3,5 mm,
                                          
                                       
                                             hrúbka
                                          
                                          
                                             :
                                          
                                          
                                             2,1 mm,
                                          
                                       
                                             tvar (dĺžka/šírka)
                                          
                                          
                                             :
                                          
                                          
                                             1,6“
                                          
                                       
                           
                        
                              
                                 má byť:
                           
                           
                              
                                 
                                             „dĺžka
                                          
                                          
                                             :
                                          
                                          
                                             5,6 mm až 5,8 mm,
                                          
                                       
                                             šírka
                                          
                                          
                                             :
                                          
                                          
                                             3,4 mm až 3,6 mm,
                                          
                                       
                                             hrúbka
                                          
                                          
                                             :
                                          
                                          
                                             2,0 mm až 2,2 mm,
                                          
                                       
                                             tvar (dĺžka/šírka)
                                          
                                          
                                             :
                                          
                                          
                                             1,5 až 1,7“.
                                          
                                       
                           
                        
            
                  3.
               
               
                  V článku 6 ods. 4, pokiaľ ide o fyzikálno-chemické parametre:
                  
                              
                                 namiesto:
                           
                           
                              
                                 
                                             „amylóza
                                          
                                          
                                             :
                                          
                                          
                                             viac ako 23 % sušiny,
                                          
                                       
                                             trvanie želatínovania
                                          
                                          
                                             :
                                          
                                          
                                             15,5 – 16,5 minút,
                                          
                                       
                                             index konzistencie
                                          
                                          
                                             :
                                          
                                          
                                             viac ako 0,90 kg/cm2,
                                          
                                       
                                             index viskozity
                                          
                                          
                                             :
                                          
                                          
                                             menej ako 1,1 g/cm“
                                          
                                       
                           
                        
                              
                                 má byť:
                           
                           
                              
                                 
                                             „amylóza
                                          
                                          
                                             :
                                          
                                          
                                             najmenej 21 % sušiny,
                                          
                                       
                                             trvanie želatínovania
                                          
                                          
                                             :
                                          
                                          
                                             od 15 do 20 minút,
                                          
                                       
                                             index konzistencie
                                          
                                          
                                             :
                                          
                                          
                                             najmenej 0,85 kg/cm2,
                                          
                                       
                                             index viskozity
                                          
                                          
                                             :
                                          
                                          
                                             najviac 2,5 g/cm“.
                                          
                                       
                           
                        
            
   
      PRÍLOHA II
      ZHRNUTIE
      
         Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín
      
      „RISO NANO VIALONE VERONESE“
      
         ES č.: IT-PGI-0117-1529-16.2.2001
      
      CHOP ( ) CHZO (X)
      Tento prehľad obsahuje hlavné body špecifikácie výrobku na informačné účely.
      1.   Príslušný orgán v členskom štáte
      
                  Názov
               
               
                  :
               
               
                  MINISTERO DELLE POLITICHE AGRICOLE E FORESTALI
               
            
                  Adresa
               
               
                  :
               
               
                  Via XX Settembre n.20 – 00187 ROMA
               
            
                  Tel.
               
               
                  :
               
               
                  06-4819968
               
            
                  Fax
               
               
                  :
               
               
                  06-42013126
               
            
                  E-mail
               
               
                  :
               
               
                  qtc3@politicheagricole.it
               
            2.   Skupina
      
                  Názov
               
               
                  :
               
               
                  Consorzio Tutela Riso Vialone Nano Veronese IGP
               
            
                  Adresa
               
               
                  :
               
               
                  Via Mazzini, 2b – 37063 Isola della Scala (VR)
               
            
                  Tel.
               
               
                  :
               
               
                  045 6630815
               
            
                  Fax
               
               
                  :
               
               
                  045 7300397
               
            
                  E-mail
               
               
                  :
               
               
                  —
               
            
                  Zloženie
               
               
                  :
               
               
                  výrobcovia/spracovatelia (X) ostatní ( )
               
            3.   Druh výrobku
      
                  Trieda 1.6 —
               
               
                  Ovocie, zelenina a obilniny
               
            4.   Špecifikácia
      [prehľad požiadaviek podľa článku 4 ods. 2 nariadenia (ES) č. 510/2006]
      4.1.   Názov
      „Riso Nano Vialone Veronese“
      4.2.   Opis
      Odroda s poloskorým vegetačným cyklom stredného vzrastu s drobným zaobleným perlovitým zrnom. Pôvod: Nano x Vialone
      Skupina odrôd: Japonica
      
      Dátum uvedenia: 1937
      Vegetačný cyklus: 155 dní
      Dĺžka stonky: 95,2 cm
      Farba uzlov: fialová
      Farba internódií: s fialovými pásikmi,
      Listová čepeľ: s fialovými pásikmi, previsnutá
      Farba pošvy: fialová
      Farba ušiek: fialová
      Farba kolienka: fialová
      Jazýček: dĺžka 17,0 mm, dvojlaločný, fialovej farby, vzhľad listov: previsnuté
      Metlina: dĺžka 17,8 cm, previsnutý vzhľad, otvorený typ, dobre vysunutá, bezostá
      Farba blizny: pigmentovaná
      Farba pliev: fialovohnedá
      Farba plevíc: korunné lupienky fialovohnedé, okvetné lístky fialovohnedé, peľnice fialovohnedé
      Klások: bezostý, stredne osinatý, dĺžka: 8,1 mm, hrúbka 4,1 mm, hmotnosť 1 000 ks 37,9 g
      Obilka: oplodie bielej farby, dĺžky 5,6 mm až 5,8 mm, šírka 3,4 mm až 3,6 mm, hrúbka 2,0 mm až 2,2 mm, tvar (dĺžka/šírka) 1,5 až 1,7, hmotnosť 1 000 zŕn 31,1 g
      Chladuvzdornosť: sadenice: vysoká, v čase kvitnutia: stredná; odolnosť proti vysokej hladine vody (40 – 50): vysoká
      Rýchlosť vývinu sadenice: vysoká; hladina požadovaného hnojenia: stredná; výťažnosť pri spracovaní: 55 %.
      Okrem toho s cieľom odlíšenia Riso Vialone Nano Veronese sa povoľuje:
      maximálne 2 % odrodových prímesí; vyžaduje sa tiež dodržanie nasledovných fyzikálno – chemických vlastností:
      
                  —
               
               
                  :
               
               
                  amylóza
               
               
                  :
               
               
                  najmenej 21 % sušiny,
               
            
                  —
               
               
                  :
               
               
                  trvanie želatínovania
               
               
                  :
               
               
                  od 15 do 20 minút,
               
            
                  —
               
               
                  :
               
               
                  index konzistencie
               
               
                  :
               
               
                  najmenej 0,85 kg/cm2,
               
            
                  —
               
               
                  :
               
               
                  index viskozity
               
               
                  :
               
               
                  najviac 2,5 g/cm.
               
            4.3.   Zemepisná oblasť
      Južná časť provincie Verone: Obce: Mozzecane, Nogarole Rocca, Vigasio, Trevenzuolo, Erbè, Sorgà, Nogara, Gazza Veronese, Salizzole, Isola della Scala, Buttapietra, Sanguinetto, Concamarise, Casaleone, Cerea, San Pietro di Morubio, Bovolone, Roverchiara, Isola Rizza, Oppeano, Ronco All’Adige, Palù, Zevio a Povegliano Veronese.
      4.4.   Dôkaz o pôvode
      Každá pestovateľská fáza sa bude sledovať prostredníctvom registrácie výrobkov na začiatku a na konci každej fázy. Toto sledovanie spolu so zberom údajov vykonávaným s týmto cieľom kontrolným orgánom výrobcov a baliarní a deklaráciami systému na sledovanie vyrobených množstiev poskytuje možnosť zaistiť vysledovateľnosť výrobku. Všetky fyzické a právnické osoby uvedené v týchto zoznamoch podliehajú kontrole kontrolného orgánu.
      4.5.   Spôsob výroby
      Použité osivo musí byť osivo odrody Vialone Nano s osvedčením ENSE.
      V porovnaní so staršími odrodami odroda Riso Vialone Nano je menej úrodná a citlivá na ryžovú spálu, ľahko sa udomácni a je to plodina, ktorá vyžaduje mimoriadnu starostlivosť a pozornosť.
      Pôdy Veronese v uvedenej oblasti, jarná vlaha, klíma a striedanie plodín poskytujú vyváženú skupinu faktorov, ktoré umožňujú, aby sa v rastovom cykle bez ťažkostí dopestovali vyplnené veľké zrná perlovité v strede rozšírené, čo sa nie vždy dosahuje v iných oblastiach pestovania.
      Je treba dodať, že pôdy vo Veronese, ktoré sú ľahké a čisté, majú hodnotu pH 7,5 alebo viac vďaka obsahu vápnika a že voda je tiež vždy zásaditá.
      Tieto výrazné charakteristiky jasne odlišujú prírodné prostredie ryžových polí v oblasti Verony od ostatných oblastí s pestovaním ryže v Taliansku, ktoré majú sklon ku kyslosti a často k nedostatku vápnika.
      Spracovanie sa uskutočňuje v miestnych mlynoch na ryžu, priamych nasledovníkov lúpačiek ryže v regióne počas XVI. storočia, z ktorých niektoré prežili a sú stále v prevádzke. V nich sa ryžové plevy odstraňovali vodou poháňanými mažiarmi. Aj keď sa dnes výroba uskutočňuje s využitím modernej mechanizácie, využívajú sa pri nej kritériá a snaha o dosiahnutie výsledkov, ktoré vyplynulo z tradície starej niekoľko storočí. Ryžové zrná sa nikdy úplne nevylúpu a nevybielia; zrná zostanú čiastočne pokryté perikarpom a takéto sú najvhodnejšie na prípravu typických druhov rizota v oblasti Veronese.
      4.6.   Spojenie
      Riso Vialone Nano Veronese sa môže vyrábať v definovanej oblasti, pretože má rovnakú klímu. Čerstvosť a čistota jarnej vlahy typická pre túto oblasť to umožňuje. V tejto oblasti sa využíva osevný postup na pestovanie ryže, čím sa výrazne redukuje využívanie prípravkov na ochranu rastlín a priemyselných hnojív.
      Pôdne charakteristiky v oblasti Verony sa výrazne odlišujú od ostatných pestovateľských oblastí ryže hlavne pre:
      
                  —
               
               
                  pH pôdy, ktorá je vždy zásaditá,
               
            
                  —
               
               
                  jarnú vlahu, prichádzajúcu z vápencových skál, ktorá je preto tiež zásaditá,
               
            
                  —
               
               
                  tradíciu pestovania ryže, ktorá pomáha udržať dedičstvo pestovania ryže.
               
            4.7.   Kontrolný orgán
      
                  Názov
               
               
                  :
               
               
                  Ente Nazionale Risi
               
            
                  Adresa
               
               
                  :
               
               
                  Piazza Pio XI, 1 – 20123 MILANO
               
            
                  Tel.
               
               
                  :
               
               
                  02 8855111
               
            
                  Fax
               
               
                  :
               
               
                  02 861372
               
            
                  E-mail
               
               
                  :
               
               
                  info@enterisi.it
               
            4.8.   Označenie
      Ryža sa balí do papierových vreciek, ktoré sú označené vinetou združenia mlynárov a chráneným označením.
      Na vinete musí byť uvedené „Riso Nano Vialone Veronese IGP“.
      Logo pozostáva z predstaviteľa Cangrande della Scala na koni a žltej ryžovej metliny na čiernom pozadí; v spodnej časti loga je zobrazený erb Verony s červeným rebríkom na žltom štíte.